सचिन के दीवाने सुधीर रविवार को वरिष्ठ अधिवक्ता कैलाश प्रसाद सिन्हा के कफेन स्थित बाग की लीची लेकर आम्रपाली एक्सप्रेस से रवाना हुए। वह पंजाब जाकर हरभजन को मुजफ्फरपुर की लीची भेंट करेंगे। रवानगी से पूर्व सुधीर खासे उत्साहित दिखे। लीची व्यवसायी चन्द्रकिशोर गुप्ता ने बताया कि बाग की सबसे बेहतर लीची सुधीर को उपलब्ध कराई गई है। जिसे उन्होंने मास्टर ब्लास्टर सचिन तेंदुलकर व महेंद्र सिंह धौनी को भेंट की। अब हरभजन सिंह को देने के लिए रवाना हुए है।